Megara (mitologija)
<s>Megara () bila je, u grčkoj mitologiji, tebanska princeza i prva supruga mitskog heroja Herakla.</s>

<s>Porodica
Megara je bila najstarija kći tebanskog kralja Kreonta, koji je možda bio brat Jokastin i ujak Edipov.<ref name=":0">Pseudo-Apolodor, Biblioteka, II, 4, 11, II, 7, 8.</ref> Ako se radi o istom Kreontu, Megarina majka je verovatno bila Kreontova žena Euridika te time sestra Menekejeva (Megarejeva), Likomedova, Hemonova i Pirina.</s>

<s>Antički izveštaji o imenima i broju dece koju je Megara rodila Heraklu variraju u zavisnosti o autora.</s><s>Prema Pseudo-Apolodorovoj mitografskoj Biblioteci, Megara je Heraklu rodila tri sina koji su se zvali Terimah, Kreontijad i Dejikon.</s><s>Dinija iz Argosa navodi ovu istu trojicu iz Biblioteke, ali im dodaje i četrvrtog, po imenu Dejon.</s><s>Tebanski pesnik Pindar navodi da je Megara rodila Heraklu osam sinova.</s><s>S druge strane, rimski mitograf Higin navodi da su imena njenih sinova bila Terimah i Ofit.</s>

<s>Mitologija</s>

<s>Megaru je za Herakla udao njen otac, kao nagradu ovom heroju za to što je odbranio Tebu od Minijaca kod Orhomena, i par je dobio nekoliko sinova.</s><s>Zbog velike mržnje koju je osećala prema Heraklu, boginja Hera mu je privremeno pomututila razum.</s><s>U svom ludilu, Herakle je ubio svoju decu, bilo tako što ih je postrelio strelama, bilo tako što ih je bacio u vatru.</s><s>Pseudo-Apolodor, Biblioteka, II, 4, 12.</s><s>Neki autori navode da je u nastupu ludila Herakle ubio i Megaru.</s><s>Prema nekim izvorima, nakon što je Herakle završio svojih dvanaest zadataka, Megara se udala za Heraklovog nećaka Jolaja i rodila mu  Lipefilenu.</s><s>Plutarh, Moralia "TDijalog o ljubavi" / Erotikos / Amatoria", Loeb, V. XII, str. 339.</s>

<s>Heraklova želja da se iskupi za ubistvo žene i dece obično se navodi kao razlog zbog koga je postao rob svom rođaku Euristeju, koji mu je zadao dvanaest zadataka.</s><s>Euripid daje alternativni sled događaja u svojoj tragediji Herakle, gde radnja (agon) započinje Heraklovim dvanaestim zadatkom, tj. dovođenjem Kerbera iz podzemnog sveta.</s><s>Drama počinje scenom u kojoj Megara, njena deca i Amfitrion kao molioci uz žrtvenik traže utočište bežeći od tiranina Lika, koji im preti dok se Herakle nalazi u podzemnom svetu.</s><s>Herakle se vraća da spasi svoju porodicu, ali Irida i duh ludila, Lisa (Lyssa) pomrače mu um i on ubija Megaru i svoju decu, verujući da zapravo napada Lika.</s><s>Rimski tragediograf Seneka Mlađi obradio je ovaj motiv u svojoj drami Pomahnitali Herkul.</s>

<s>Kad je sišao u podzemni svet, Odisej je tamo video Megaru, ali Homer se ne upušta u detalje mita vezane za nju, već samo navodi da je ona bila Kreontova kći i Heraklova supruga.</s><s>Helenistička pesma Megara nepoznatog autora donosi jedan dijalog u Tirintu koji vode tužna Megara i Heraklova majka Alkmena i u kome Megara oplakuje svoju decu i žali se na Heraklovo odsustvo tokom izvršavanja dvanaest zadataka.</s>

<s>Kult Megarine dece
Čini se da su Heraklovi sinovi bili uključeni u Heraklov kult heroja u Tebi, koji je proslavljan tokom svetkovine koja se zvala "Herakleja" (Herakleia); tu je, iznad "Elektrine kapije", u Heraklovu čast pripremana gozba i prinošene su žrtve.</s><s>Herojski grobovi Heraklove i Megarine dece u Tebi posštovani su kao Chalkoarai.</s>

<s>Reference</s>

<s>Literatura
 Pseudo-Apolodor, Biblioteka, Apollodorus, The Library, with an English Translation by Sir James George Frazer, F.B.A., F.R.S. in 2 Volumes.</s><s>Cambridge, Massachusetts, Harvard University Press; London, William Heinemann Ltd. 1921.</s><s>Online version at the Perseus Digital Library.</s><s>Euripid, Heracles, translated by E. P. Coleridge in The Complete Greek Drama, edited by Whitney J. Oates and Eugene O'Neill, Jr.</s><s>Volume 1. New York.</s><s>Random House.</s><s>1938.</s><s>Online version at the Perseus Digital Library.</s><s>Homer, The Odyssey with an English Translation by A.T. Murray, Ph.</s><s>D. in two volumes.</s><s>Cambridge, MA., Harvard University Press; London, William Heinemann, Ltd. 1919.</s><s>Online version at the Perseus Digital Library.</s><s>Greek text available from the same website.</s><s>Kerényi, Carl, The Heroes of the Greeks, Thames and Hudson, London, 1959.</s><s>Pindar, Odes translated by Diane Arnson Svarlien.</s><s>1990.</s><s>Online version at the Perseus Digital Library.</s><s>Pindar, The Odes of Pindar'' including the Principal Fragments with an Introduction and an English Translation by Sir John Sandys, Litt.</s><s>D., FBA.</s><s>Cambridge, MA., Harvard University Press; London, William Heinemann Ltd. 1937.</s><s>Greek text available at the Perseus Digital Library.</s>

<s>Vanjske veze
 Megara, Heraklova prva supruga</s>

<s>Grčka mitologija</s>

